’’एक हिंसक पति के चक्कर में फंसी तनु न तो रिश्ते के बाहर निकल पाती है, न ही उसके बीच रहने के काबिल। तनु के पापा की मृत्यु उसे बहुत सदमा पहुँचाती है, माँ पर तीनों बच्चों की जिम्मेदारी है। तनु अपनी डॉक्टरी की पढ़ाई के लिए भारत में रुक जाती है और माँ अमेरिका चली जाती है। अनुज का सपना अमेरिका जाने का है। अतः वह तनु से प्रेम करता है ताकि उसी के जरिए वह अपना सपना पूरा कर सकें। वह तनु से विवाह कर अमेरिका पहुँचता है और फिर वह दो बेटों की माँ बन जाती है। शादी के बाद से पति अनुज द्वारा सदैव वह पीटी जाती है, गालियाँ खाना उसके दिनक्रम में है अनुज के शोषण का पता माँ को लगता है किन्तु अपने बच्चों की खातिर वह घर छोड़ने को तैयार नहीं है। यहाँ तक कि कोर्ट में तनु को पागल सिद्ध किया जाता है और अनुज अपने बच्चों की कस्टडी को लेकर केसे जीत जाता है बाद में तनु की मुलाकात ’रजीनो’ से होती है और वह उसके साथ जिन्दगी व्यतीत करने का फैसला करती है। विदेश हो या भारत नारी पतिव्रता ही होनी चाहिए, वह चाहे सुन्दर हो अथवा नहीं। नारी की पवित्रता, नैतिकता, शील के प्रश्न सदैव उठाए जाते हैं। ’मोरचे’ उपन्यास में अमेरिका से भारत शादी कराने आई तनु को जब पति के अन्य औरतों से संबंध के बारे में पता चलता है तो वह चुपचाप सहती नहीं बल्कि इसके विरुद्ध आवाज उठाती है किन्तु बदले में उसे मारा जाता है और तनु के विद्रोह को रोकने का एक ही तरीका था मार-पीट। अर्थात विदेशों में गए भारतीय परिवारों में स्त्री का शारीरिक शोषण जारी है।